Strana práce (1991)

náhľad
Strana práce, skratka SP, je slovenská mimoparlamentná politická strana.Strana práce In: 

 Vedenie strany 
Od 11. januára 2019 je novozvoleným predsedom strany Doc. MUDr. Filip Danninger, CSc.

 História  
Vznik, alebo korene SP môžeme nájsť v Uhorských sociálnych stranách ako bola Slovenská sociálnodemokratická strana Uhorska a strany vznikajúce na platforme rakúskej internacionály akou bola Československá sociálna demokratická strana dělnická. Po vzniku ČSR v roku 1918 sa zo spomínaných strán kreovala na báze proti monarchistickej vlny nová Sociálnodemokratická strana, ktorá fungovala do roku  1938 a v tej dobe sa zbavila komunistického krídla a viacej sa zbližovala s národno socialistickými stranami. 

Po Mníchovskej dohode vzniká v Česku z tejto platformy Národná strana práce, ktorá bola základom demokratického, tiež tzv. nekomunistického odbojového hnutia v českých krajoch. Na území Slovenska v období 1939-1945 boli okrem oficiálnej vládnej strany HSĽS povolené iba strany zastupujúce nemeckú a maďarskú menšinu a z tohto dôvodu oficiálne fungovanie iných strán ako aj Strany práce nebolo možné.

 Vývoj po roku 1945 
Hneď po obnovení demokratického zriadenia a pluralitného politického systému v obnovenej ČSR, v kruhoch sociálne orientovaných subjektov vznikli konflikty medzi zástancami spolupráce s komunistami a odporcami tejto spolupráce. Toto obdobie možno charakterizovať ako samotný vznik Strany práce, ku ktorému došlo na základe toho, že zo štruktúr Sociálnodemokratickej strany sa oddelilo pravicovo-kresťansky orientované krídlo. Dňa 20.01.1946 sa uskutočnila ustanovujúca konferencia Strany práce, na ktorej bol za predsedu zvolený Ivan Frlička a podpredsedom sa stal Alexander Bahurinský, čestným predsedom bol menovaný Ivan Dérer. Touto ustanovujúcou konferenciou sa stala Strana práce treťou politickou stranou na Slovensku. Strana práce zriadila tlačový orgán, ktorý sa nazýval Hlas práce a od 01.01.1948 Nový hlas. Strana práce bola v marci 1946 prijatá do Národného frontu a svoju činnosť smerovala k tomu aby oslovila živnostníkov, remeselníkov, inteligenciu a roľníkov. Neskôr vplyvom politickej krízy došlo k pričleneniu strany k ČSSD, kde zotrvala do svojho „dobrovoľného“ rozpustenia v roku 1948 pod vplyvom zachvátenia moci KSČ.

 Novodobá história Strany práce 
Strana práce so sídlom v Košiciach bola na Ministerstve vnútra Slovenskej republiky zaregistrovaná 20. augusta 1991. Predsedom sa stal JUDr. Július Olexa, ktorý stranu viedol do roku 2007. V roku 2007 prevzal vedenie Strany práce  Ing. Anton Čapkovič. Od februára 2013 bol predsedom Andrej Vaľo.Strana práce ako jedna z piatich pôvodných politických strán na Slovensku bola obnovená a daná do registra MV SR 20. 08. 1991, jej predsedom sa stal JUDr. Július Olexa, ktorého v roku 2007 nahradil Ing. Anton Čapkovič. Od februára 2013 do januára 2019 bol predsedom strany Andrej Vaľo. Strana sa v tomto období sústreďovala predovšetkým na komunálnu politiku. Od  11. januára 2019 je novozvoleným predsedom strany Doc. MUDr. Filip Danninger, CSc.

 Volebné preferencie 
Strana práce sa ešte nezúčastnila na voľbách do NR SR, preto ich Štatistický úrad SR nezaznamenáva. Úspechom strany v komunálnych voľbách v roku 2018 je volebné víťazstvo na post primátora Humenného, ktorým sa stal PhDr. Ing. Miloš Meričko, dlhoročný poslanec mestského zastupiteľstva v Humennom za Stranu práce. Strana práce sa v novodobej histórii nezúčastnila parlamentných volieb a podieľala sa striktne iba na komunálnej politike a to na platforme kresťansko-sociálnej a národno-občianskej, s väzbami na sesterské strany v zahraničí akou je Labour party vo Veľkej Británii, PvDA v Holandsku, DNA Nórsko a ďalšie politické strany v EÚ, ale aj mimo EÚ. Heslom strany sa stal latinský výrok „Non multi, sed multa“ – „nie mnohí, ale mnoho činov“. Ambíciou strany do budúcna, je zúčastniť sa v roku 2019 volieb do Európskeho parlamentu, ako aj parlamentných volieb v roku 2020. 

 Volebné tézy 
 Cieľom  Strany Práce je zmeniť prítomnosť, aby sme vytvorili budúcnosť pre naše deti. Jej úlohou je odovzdať naším deťom prosperujúcejšiu, harmonickejšiu,  vzdelanejšiu spoločnosť a lepšie fungujúci štát ako máme v súčasnosti.
 Strana Práce je hodnotová strana, ktorá si ctí tradičné hodnoty. Za základne piliere rozvoja spoločnosti považuje vzdelanie, rodinu, zdravie a bezpečnosť.
 Strana Práce  bojuje za nový charakter spoločnosti:  spoločnosti, ktorá bude klásť dôraz na budovanie a rozvoj vlasti, teda územia, kde žijeme, kde žili, bojovali a umierali naši predkovia, bude klásť dôraz na obnovenie dôvery medzi ľuďmi, a zabezpečí rovnováhu práv a povinností všetkých občanov.
 Strana Práce je tu pre všetkých a chce hájiť záujmy všetkých, ktorí sa živia poctivou prácou a vytvárajú hodnoty
 Ideovú orientáciu Strany Práce je kresťansko - sociálna.

 Referencie 

 Pozri aj 
 Strana práce (1946)

 Externé odkazy 
 SP v registri strán MV SR 

Kategória:Politické strany na Slovensku – funkčné